เปิด 16 บจ. วางมาร์จิ้นสูงเกิน 30% เดือน ต.ค.! MORE แตะ 49%
เปิดโผ 16 อันดับ บจ. วางหุ้นประกันวงเงิน ”มาร์จิ้น” สูงสุดเดือน ต.ค. นำทีม GPI, YGG, MORE, SAAM, PRIME, TFG, SCM, NRF, OTO, SA, KUN, IP, TAPAC, SFLEX, III และ DOD
เปิดโผ 16 อันดับ บจ. วางหุ้นประกันวงเงิน ”มาร์จิ้น” สูงสุดเดือน ต.ค. นำทีม GPI, YGG, MORE, SAAM, PRIME, TFG เกิน 40%
24 พ.ย. 2565

ผู้สื่อข่าวรายงานว่า นับตั้งแต่มีการเปิดเผยเรื่องราวเกี่ยวข้องกับการซื้อข่ายอย่างผิดปกติจากหุ้น บริษัท มอร์ รีเทิร์น จำกัด (มหาชน) หรือ MORE  เมื่อวันที่ 10 พฤศจิกายน 65 ที่ผ่านมา ส่งผลทำให้หน่วยงานกำกับดูแลตลาดทุนทั้งตลาดหลักทรัพย์แห่งประเทศไทย (ตลท.) และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ออกมาตรวจสอบ หลังพบความผิดปกติที่ส่อเข้าข่ายผิดหลักการซื้อขายหลักทรัพย์ตามกฎหมายว่าด้วยหลักทรัพย์และตลาดหลักทรัพย์ และความผิดฐานฉ้อโกงตามประมวลกฎหมายอาญา
รวมทั้ง สำนักงานป้องกันและปราบปรามการฟอกเงิน หรือ ปปง. เปิดเผยว่า การออกคำสั่งอายัดทรัพย์เกี่ยวกับการกระทำความผิดเกี่ยวกับการกระทำผิดฉ้อโกงจากการซื้อขาย MORE วงเงินกว่า 5,300 พันล้านบาท จำนวน 34 รายการ เป็นเวลาไม่เกิน 90 วัน สืบเนื่องจากมีโบรกเกอร์หลายแห่งเข้าร้องทุกข์ต่อพนักงานสอบสวนให้ดำเนินคดีกับ นายอภิมุข บำรุงวงศ์ ผู้ถือหุ้นใหญ่ MORE และบุคคลที่เกี่ยวข้องได้หลอกลวงบริษัทหลักทรัพย์ให้หลงเชื่อว่า จะชำระค่าหุ้น MORE และ MORE-R จึงทำให้อนุมัติสินเชื่อให้ จนโบรกเกอร์บางรายเกิดความเสียหายจากวงเงินปล่อยมาร์จิ้น
แน่นอนว่าผลกระทบจากหุ้น MORE ทำให้โบรกฯเกอร์หลายแห่งต้องกลับมาทบทวนลดวงเงินปล่อยมาร์จิ้นหุ้นขนาดเล็กเหลือ 30-40% ของมูลค่าหุ้นเท่านั้น ทั้งนี้เพื่อเป็นการป้องกันการเกิดปัญหาเช่นเดียวกับกรณีของหุ้นมอร์ฯที่มีเงินมาร์จิ้นสูงจนเกิดความเสียหายยังราคาหุ้นนั้นเอง
สะท้อนจากข้อสรุปรายงานหลักทรัพย์ที่วางเป็นประกัน การชำระหนี้ในบัญชีมาร์จิ้น สำหรับเดือนสิ้นสุดวันที่ 31 ตุลาคม 2565 พบว่าบริษัท มอร์ รีเทิร์น จำกัด (มหาชน) หรือ MORE มีจำนวนหลักทรัพย์ที่วางเป็นประกันในบัญชีมาร์จิ้นของลูกค้าจำนวน 3,221.08 ล้านหุ้น โดยจำนวนหลักทรัพย์ที่วางเป็นประกันต่อจำนวนหลักทรัพย์ที่จำหน่ายได้แล้วทั้งหมดของบริษัทที่ออกหลักทรัพย์ 49.32% นับว่าสูงสุดเป็นอันดับ 3 ของจำนวนหุ้นที่มีมาร์จิ้นทั้งหมด
นอกจากนี้ “ข่าวหุ้นธุรกิจออนไลน์” ได้ทำการรวบรวมข้อมูลถิติสำคัญของ ตลท. ซึ่งได้สรุปรายงานหลักทรัพย์ที่วางเป็นประกันการชำระหนี้ในบัญชีมาร์จิ้น สำหรับเดือนสิ้นสุดวันที่ 31 ตุลาคม 2565 มีทั้งหมด 911 บริษัท แต่มีการคัดมาเพียง 16 บริษัทที่มีจำนวนหลักทรัพย์ที่วางเป็นประกันในบัญชีมาร์จิ้นของลูกค้าเกิน 30% ประกอบด้วย GPI, YGG, MORE, SAAM, PRIME, TFG, SCM, NRF, OTO, SA, KUN, IP, TAPAC, SFLEX, III และ DOD ดังตารางประกอบ 

อันดับ 1 บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 51.47% และมีหลักทรัพย์วางประกันในบัญชีมาร์จิ้นจำนวน 308,792,277หุ้น
อันดับ 2 บริษัท อิ๊กดราซิล กรุ๊ป จำกัด (มหาชน) หรือ YGG มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 51.36% และมีหลักทรัพย์วางประกันในบัญชีมาร์จิ้นจำนวน 309171392.5 หุ้น
 อันดับ 3 บริษัท มอร์ รีเทิร์น จำกัด (มหาชน) หรือ MORE มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 49.32% และมีหลักทรัพย์วางประกันในบัญชีมาร์จิ้นจำนวน 3,221,080,977 หุ้น
 อันดับ 4 บริษัท เอสเอเอเอ็ม ดีเวลลอปเมนท์ จำกัด (มหาชน) หรือ SAAM มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 42.18% และมีหลักทรัพย์วางประกันในบัญชีมาร์จิ้นจำนวน 126,546,800 หุ้น
อันดับ 5 บริษัท ไพร์ม โรด เพาเวอร์ จำกัด (มหาชน) หรือ PRIME มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 41.77% และมีหลักทรัพย์วางประกันในบัญชีมาร์จิ้นจำนวน 1,777,167,092 หุ้น
อันดับ 6 บริษัท ไทยฟู้ดส์ กรุ๊ป จำกัด (มหาชน) หรือ TFG มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 40.80% และมีหลักทรัพย์วางประกันในบัญชีมาร์จิ้นจำนวน 2,306,894,320 หุ้น
อันดับ 7 บริษัท ซัคเซสมอร์ บีอิ้งค์ จำกัด (มหาชน) หรือ SCM มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 40.53% และมีหลักทรัพย์วางประกันในบัญชีมาร์จิ้นจำนวน 243,189,300 หุ้น
อันดับ 8 บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 38.60% และมีหลักทรัพย์วางประกันในบัญชีมาร์จิ้นจำนวน 547,147,674 หุ้น
อันดับ 9 บริษัท วันทูวัน คอนแทคส์ จำกัด (มหาชน) หรือ OTO มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 38.37% และมีหลักทรัพย์วางประกันในบัญชีมาร์จิ้นจำนวน 214,883,289 หุ้น
อันดับ 10 บริษัท ไซมิส แอสเสท จำกัด (มหาชน) หรือ SA มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 38.02% และมีหลักทรัพย์วางประกันในบัญชีมาร์จิ้นจำนวน 450,828,852 หุ้น
อันดับ 11 บริษัท วิลล่า คุณาลัย จำกัด (มหาชน) หรือ KUN  มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 36.39% และมีหลักทรัพย์วางประกันในบัญชีมาร์จิ้นจำนวน 249,806,899 หุ้น
 อันดับ 12 บริษัท อินเตอร์ ฟาร์มา จำกัด (มหาชน) หรือ IP มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 36.08% และมีหลักทรัพย์วางประกันในบัญชีมาร์จิ้นจำนวน 134,386,848 หุ้น
อันดับ 13  บริษัท ทาพาโก้ จำกัด (มหาชน)  หรือ TAPAC มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 35.71% และมีหลักทรัพย์วางประกันในบัญชีมาร์จิ้นจำนวน 147,056,472 หุ้น
อันดับ 14 บริษัท สตาร์เฟล็กซ์ จำกัด (มหาชน)  หรือ SFLEX มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 34.63% และมีหลักทรัพย์วางประกันในบัญชีมาร์จิ้นจำนวน 283,987,316 หุ้น
อันดับ 15 บริษัท ทริพเพิล ไอ โลจิสติกส์ จำกัด (มหาชน) หรือ III มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 34.63% และมีหลักทรัพย์วางประกันในบัญชีมาร์จิ้นจำนวน 283,987,316 หุ้น
อันดับ 16 บริษัท ดีโอดี ไบโอเทค จำกัด (มหาชน) หรือ DOD มีสัดส่วนจำนวนหลักทรัพย์ที่วางเป็นประกัน ต่อ จำนวนหลักทรัพย์ที่จำหน่ายได้แล้วทั้งหมดของบริษัท 31.23% และมีหลักทรัพย์วางประกันในบัญชีมาร์จิ้นจำนวน 128,049,729 หุ้น